《送杭州经历李全初代归》
唐代·潘纯

东家老人语且悲，衰年却忆垂髫时。
王师百万若过客，青盖夜髫人不知。
巷南巷北痴儿女，把臂牵衣学番语。
高楼急管酒旗风，小院新声杏花雨。
比来官长能相怜，民闲蛱蝶飞青钱。
黄金白璧驮西马，明珠紫贝输南船。
繁华消歇如翻掌，宫中赋敛年年长。
里巷萧条去不归，华屋重门结蛛网。
语中呜咽不欲闻，道旁虎狼方纷纭。
麒麟凤凰那复得，使我益重髯参军。
参军在官近一考，素发萧萧坐成老。
上言掣肘下吏骂，赖有闾阎独称好。
杭州公事天下繁，大才处决无留难。
参军累官日益贵，何术可使斯民安？

作者简介：潘纯，（？－？），字子素，庐江（今安徽省合肥市庐江县）人。元代文人。少有才华，擅长诗赋。曾撰写《衮卦》讥讽朝政而被追捕，后被迫携家流寓江南，被御史大夫高纳麟招为幕僚，因向高纳麟告发其子高安的不法行为，为高安暗杀于萧山道中，死后归葬西湖岳王墓侧。其诗作在当时尤为盛名，为世人传诵。